Il-Kummissjoni Ewropea - Skeda informattiva Il-pakkett dwar il-ksur għal Diċembru: id-deċiżjonijiet prinċipali Fil-pakkett tagħha ta' kull xahar dwar il-proċeduri ta' ksur, il-Kummissjoni Ewropea qiegħda tieħu azzjoni legali kontra xi Stati Membri minħabba li naqsu milli jikkonformaw mal-obbligi tagħhom skont il-liġi tal-UE. Dawn id-deċiżjonijiet, li jkopru bosta setturi u oqsma ta' politika (ara l-Anness), għandhom l-għan li jiżguraw l-applikazzjoni xierqa tal-liġi tal-UE għall-benefiċċju taċ-ċittadini u tan- negozji. Id-deċiżjonijiet prinċipali meħuda mill-Kummissjoni (inkluż 4 ittri ta' avviż formali, 34 opinjoni motivata u 9 rinviji quddiem il-Qorti tal-Ġustizzja tal-Unjoni Ewropea) huma ppreżentati hawn taħt u mqassma fi gruppi skont il-qasam ta' politika. Il-Kummissjoni qiegħda wkoll tagħlaq 83 kawża fejn il-kwistjonijiet mal-Istati Membri konċernati ġew solvuti mingħajr ma l-Kummissjoni kellha għalfejn tkompli għaddejja bil-proċedura. Għal aktar informazzjoni dwar il-proċedura ta' ksur, ara l-MEMO/12/12. Għal aktar dettalji dwar id- deċiżjonijiet kollha li ttieħdu jekk jogħġbok ikkonsulta r-reġistru tad-deċiżjonijiet ta' ksur. Agrikoltura u Żvilupp Rurali Opinjoni motivata (Għal aktar tagħrif: Daniel Rosario - tel.: +32 229 56185, Clémence Robin – tel.: +32 229 52509) Agrikoltura: Il-Kummissjoni titlob lil Ċipru jiżgura l-implimentazzjoni tar-regoli tal-UE dwar it-tikkettar tal-għasel Il-Kummissjoni Ewropea qed titlob lil Ċipru jadotta u jinnotifika il-miżuri ta' traspożizzjoni nazzjonali tad-Direttiva 2014/63/UEli jikkonċernaw l-għasel. L-għanijiet prinċipali tad-Direttiva huma li jiġi żgurat li t-trab tad-dakra, bħala kostitwent naturali partikolari tal-għasel, ma jitqiesx bħala xi wieħed mill-ingredjenti tiegħu u li jiġu kkjarifikati r-rekwiżiti ta' tikkettar għall-każijiet meta l-għasel joriġina f'aktar minn Stat Membru jew pajjiż terz. Id-Direttiva kellha tiġi implimentata sal-24 ta' Ġunju 2014. Skont l-informazzjoni disponibbli lill-Kummissjoni, minkejja ittra ta' avviż formali mibgħuta lil Ċipru fit-22 ta' Lulju 2015, Ċipru jew ma nnotifikax lill-Kummissjoni dwar miżuri nazzjonali jew għadu ma adottax leġiżlazzjoni li tikkonforma mad-Direttiva. It-talba ntbagħtet f'forma ta' opinjoni motivata. Il-Portugall issa għandu xahrejn żmien biex jinnotifika lill-Kummissjoni bil-miżuri meħuda biex jirrimedja din is-sitwazzjoni, u mbagħad il-Kummissjoni tista' tiddeċiedi li tressaq il-każ quddiem il- Qorti tal-Ġustizzja tal-UE. Impjiegi, Affarijiet Soċjali u Inklużjoni; (Għal aktar tagħrif: Christian Wigand - tel.: +32 229 62253, Justyna Milanowska – tel.: +32 229 94246) Opinjonijiet motivati Il-Kummissjoni titlob lill-IRLANDA, lill-ITALJA, u lil-LUSSEMBURGU jittrasponu d-Direttiva (CLP) fil-liġi nazzjonali rispettiva tagħhom Illum il-Kummissjoni talbet lill-Irlanda, lill-Italja, u lil-Lussemburgu jittrasponu d-Direttiva dwar il-klassifikazzjoni, l-ittikkettar u l-imballaġġ ta' sustanzi u taħlitiet (CLP)(id-Direttiva 2014/27/UE) fil-leġiżlazzjoni nazzjonali tagħhom. Ir-Regolament dwar il-klassifikazzjoni, l-ittikkettar u l-imballaġġ hu regolament tal-UE, li daħal fis-seħħ fl-20 ta' Jannar 2009, u jallinja s-sistema tal-Unjoni tal- klassifikazzjoni, it-tikkettar u l-imballaġġ ta' sustanzi u taħlitiet kimiċi mas-Sistema Globalment Armonizzata tan-Nazzjonijiet Uniti (GHS) skont ir-Regolament (KE) Nru 1272/2008. Il-liġijiet, ir- regolamenti u d-dispożizzjonijiet amministrattivi tal-Istati Membri neċessarji sabiex jikkonformaw ma' din id-Direttiva kellħom jidħlu fis-seħħ sal-1 ta' Ġunju 2015, u l-Kummissjoni kellha tiġi infurmata b'dan minnufih. Fit-22 ta' Lulju 2015, il-Kummissjoni bagħtet ittra ta' avviż formali lil tliet Stati Membri li naqsu milli jinnotifikaw tali miżuri. L-Istati Membri għandhom xahrejn żmien biex iwieġbu għall-ittra ta' avviż formali. Billi l-Istati Membri rispettivi ma għamlux dan, fil-frattemp il- Kummissjoni kkonkludiet li dawn għadhom ma ħadux il-miżuri kollha meħtieġa b'rabta mad-Direttiva dwar il-klassifikazzjoni, l-ittikkettar u l-imballaġġ. Għalhekk, il-Kummissjoni Ewropea llum iddeċidiet li tibgħat opinjoni motivata lill-Irlanda, lill-Italja, u lil-Lussemburgu. L-Istati Membri konċernati issa għandhom xahrejn biex jikkonformaw mal-obbligi tagħhom. Inkella l-Kummissjoni tista' tiddeċiedi li tressaq lill-Irlanda, lill-Italja, u lil-Lussemburgu quddiem il-Qorti tal-Ġustizzja tal-UE Enerġija Opinjoni motivata (Għal aktar tagħrif: Anna-Kaisa Itkonen - tel.: +32 229 56186, Nicole Bockstaller – tel.: +32 229 52589) Il-Kummissjoni titlob lill-PORTUGALL jirrispetta d-Direttiva dwar ir-rendiment tal-bini fl- użu tal-enerġija Bl-opinjoni motivata tagħha il-Kummissjoni talbet lill-Portugall jittrasponi fil-liġi nazzjonali tiegħu b'mod korrett ir-rekwiżiti kollha tad-Direttiva dwar ir-rendiment tal-bini fl-użu tal-enerġija (id- Direttiva 2010/31/EU). Skont din id-Direttiva, l-Istati Membri jridu jistabbilixxu u japplikaw rekwiżiti minimi ta' rendiment fl-użu tal-enerġija għall-bini kollu, jiżguraw iċ-ċertifikazzjoni tar-rendiment fl- użu tal-enerġija tal-bini u jesiġu li ssir spezzjoni regolari tas-sistemi tat-tisħin u tal-arja kundizzjonata. Barra minn hekk, id-Direttiva tesiġi li l-Istati Membri jiżguraw li l-bini ġdid kollu huwa "kważi-żero enerġija" mill-2021 'il quddiem (mill-2019 - għall-bini pubbliku). Eżami dettaljat tal- leġiżlazzjoni nazzjonali li tittrasponi din id-Direttiva wriet li, l-ewwel nett, uħud minn dawn ir- rekwiżiti ma kinux japplikaw fir-Reġjun tal-Azores, il-Portugall. It-tieni nett, il-leġiżlazzjoni nazzjonali stess kienet tinkludi eżenzjonijiet mir-rekwiżiti tar-rendiment fl-użu tal-enerġija, li mhumiex previsti f'din id-Direttiva. It-tielet, il-Portugall iddeċieda li jadotta miżuri alternattivi għal spezzjoni regolari tas-sistemi tat-tisħin u tal-ikkondizzjonar tal-arja, iżda ma pprovdiex l-evidenza meħtieġa li l-istess ammont ta' ffrankar ta' enerġija jista' jinkiseb bil-miżuri alternattivi, kif meħtieġ skont id-Direttiva. Għalhekk, illum, il-Kummissjoni bagħtet opinjoni motivata lill-Portugall li fiha titlob li jiġi żgurat li r- rekwiżiti kollha tad-Direttiva dwar il-Bini jiġu trasposti b'mod korrett. Il-Portugall issa għandu xahrejn żmien biex jinnotifika lill-Kummissjoni bil-miżuri meħuda biex jirrimedja din is-sitwazzjoni, u mbagħad il-Kummissjoni tista' tiddeċiedi li tressaq il-każ quddiem il-Qorti tal-Ġustizzja tal-UE. Aktar tagħrif dwar id-Direttiva dwar ir-rendiment tal-bini fl-użu tal-enerġija jinsab fuq is-sit web tad-DĠ għall-Enerġija. (Għal aktar tagħrif: Enrico Brivio – tel.: +32 229 56172, Iris Petsa – tel.: +32 229 93321) Rinviji quddiem il-Qorti tal-Ġustizzja tal-Unjoni Ewropea L-immaniġġjar tal-iskart: Il-Kummissjoni tressaq lill-GREĊJA quddiem il-Qorti tal-Ġustizzja tal-UE minħabba l-miżbla illegali Il-Kummissjoni Ewropea qed tressaq lill-Greċja quddiem il-Qorti tal-Ġustizzja tal-UE minħabba maniġġjar ħażin tal-iskart fuq il-gżira Griega ta' Korfù. It-tħassib tal-Kummissjoni jirrigwarda l- miżbla Temploni li kienet qiegħda topera bi ksur tal-leġiżlazzjoni tal-UE dwar l-iskart u l-miżbliet (id- Direttiva 2008/98/KE tal-Parlament Ewroew u tal-Kunsill, u d-Direttiva tal-Kunsill 1999/31/KE) sa mill-inqas l-2007 u tirrappreżenta riskju serju għas-saħħa tal-bniedem u għall-ambjent. Bi sforz biex tħeġġeġ lill-Greċja tieħu l-miżuri neċessarji sabiex tiżgura l-funzjonament tajjeb tal-miżbla Temploni, il-Kummissjoni qeda tressaq lill-Greċja quddiem il-Qorti tal-Ġustizzja tal-UE. Diversi spezzjonijiet fuq il-post li saru mill-awtoritajiet nazzjonali wrew li l-miżbla Temploni topera b'mod dgħajjef ħafna u bi ksur tal-leġiżlazzjoni tal-UE. In-nuqqasijiet jinkludu l-ġestjoni ħażina ta' bijogass, in-nuqqas ta' trattament tal-lissija tal-miżbla (leachates), u l-preżenza ta' skart li t-trattatment tiegħu mhuwiex permess fis-sit. Il-Kummissjoni Ewropea esprimiet it-tħassib tagħha f'avviż formali f'Marzu 2011 u f'opinjoni motivata f'Jannar 2012. Għalkemm l-awtoritajiet Griegi rrikonoxxew din il-kwistjoni u qed jippruvaw jindirizzawha, il-miżuri neċessarji għadhom ma ttieħdux u l-miżbla qed tkompli topera bi ksur tal-leġiżlazzjoni tal-UE dwar l-iskart; b'hekk tikkostitwixxi theddida serja għall-ambjent. Għal aktar tagħrif, jekk jogħġbok irreferi għall-istqarrija għall-istampa fid-dettall. Kwalità tal-arja: Il-Kummissjoni tressaq lill-POLONJA quddiem il-Qorti tal-Ġustizzja tal-UE minħabba l-kwalita ħażina tal-arja Il-Kummissjoni Ewropea llum iddeċidiet li tressaq il-Polonja quddiem il-Qorti tal-Ġustizzja tal-UE minħabba livelli persistentement għoljin ta' partikoli tat-trab, li huma ta' riskju kbir għas-saħħa pubblika. Fil-Polonja, il-valuri ta' limitu ta' kuljum ta' partiċelli fl-arja (PM10) inqabżu persistentement f'35 mis-46 żoni ta' kwalità tal-arja għal mill-inqas l-aħħar ħames snin, l-2014 inkluż. Barra minn hekk, f'disa' żoni, il-valuri ta' limitu annwali wkoll inqabżu b'mod persistenti. It- tniġġis PM10 fil-Polonja huwa fil-biċċa l-kbira kkawżat minn emissjonijiet "low-stack" (emissjonijiet minn sorsi b'għoli ta' anqas minn 40m) mit-tisħin domestiku. Il-miżuri leġiżlattivi u amministrattivi meħuda s'issa biex jillimitaw dan in-nuqqas persistenti ta' konformità kienu insuffiċjenti. Id-deċiżjoni tal-lum issegwi opinjoni motivata addizzjonali li kienet intbagħtet lill-Polonja fi Frar 2015. Għal aktar tagħrif, jekk jogħġbok irreferi għall-istqarrija għall-istampa fid-dettall. Opinjonijiet motivati Injam: Il-Kummissjoni titlob lil SPANJA timplimenta r-Regolament tal-UE dwar l-injam u r- regolament FLEGT Il-Kummissjoni Ewropea titlob lil Spanja żżid l-isforzi tagħha biex tikkonforma mal-liġi tal-UE fil- ġlieda kontra l-kummerċ fl-injam maħsud b'mod illegali. Ir-Regolament tal-UE dwar l-Injam (EUTR; ir-Regolament (UE) Nru 995/2010), li daħal fis-seħħ fit-3 ta' Marzu 2013, jipprojbixxi t-tqegħid ta' njam maqtugħ b'mod illegali fis-suq Ewropew filwaqt li l-Infurzar, il-Governanza u l-Kummerċ tar- Regolament tal-Liġi tal-foresti (FLEGT) (ir-Regolament tal-Kunsill (KE) Nru 2173/2005), applikabbli mill-2005, jistabbilixxi skema ta' liċenzjar li tivverifika l-legalità tal-importazzjonijiet tal-injam fl-UE minn pajjiżi li għandhom ftehim ta' sħubija skont l-iskema. Il-Kummissjoni l-ewwel esprimiet it- tħassib tagħha dwar l-applikazzjoni taż-żewġ Regolamenti f'ittra ta' avviż formali li ntbagħtet lil Spanja f'Ġunju 2015. Għalkemm Spanja rrappurtat progress sinifikanti, għad hemm il-ħtieġa ta' għadd ta' miżuri sabiex tkun konformi. B'mod partikolari, Spanja għad trid taħtar awtoritajiet kompetenti għall-implimentazzjoni taż-żewġ Regolamenti. Għalhekk, il-Kummissjoni qed tibgħat opinjoni motivata. Jekk Spanja tonqos milli taġixxi fi żmien xahrejn, il-Kummissjoni tista' tressaq il- każ quddiem il-Qorti tal-Ġustizzja tal-UE. Il-Kummissjoni titlob lill-BELĠJU, lil ĊIPRU u lill-GREĊJA jimplimentaw ir-regoli tal-UE dwar il-prevenzjoni ta' inċidenti industrijali Il-Kummissjoni Ewropea qed tħeġġeġ il-Belġju, Ċipru, u l-Greċja jibagħtu informazzjoni dwar kif id-DirettivaSeveso III (id-Direttiva 2012/18/UE) qed tiġi promulgata fil-liġi domestika tagħhom, obbligu li għandu jiġi ssodisfat sal-31 ta' Mejju 2015. Id-Direttiva, u l-predeċessuri tiegħu - id- Direttivi Seveso I u II - jimmiraw li jevitaw inċidenti kbar li jinvolvu sustanzi perikolużi u li jiġu limitati l-konsegwenzi tagħhom fuq iċ-ċittadini u l-ambjent. Din id-Direttiva l-ġdida, li daħlet fis- seħħ fl-1 ta' Ġunju 2015, tqis għadd ta' bidliet fil-leġiżlazzjoni tal-UE, inkluż dwar il-klassifikazzjoni ta' sustanzi kimiċi, u aktar drittijiet għaċ-ċittadini biex ikollhom aċċess għall-informazzjoni u l- ġustizzja. Wara li l-Belġju, Ċipru u l-Greċja ma rrispettax l-iskadenza oriġinali, fit-22 ta' Lulju 2015 il-Kummissjoni bagħtet ittri ta' avviż formali lill-Belġju, lil Ċipru u lill-Greċja. Il-Kummissjoni issa qiegħda tibgħat opinjonijiet motivati, u jekk l-Istati Membri inkwistjoni jonqsu milli jaġixxu fi żmien xahrejn, dawn il-każijiet jistgħu jitressqu quddiem il-Qorti tal-Ġustizzja tal-UE. Stabbiltà Finanzjarja, Servizzi Finanzjarji, u Unjoni tas-Swieq Kapitali (Għal aktar tagħrif: Vanessa Mock – tel.: +32 229 56194) Opinjonijiet motivati Servizzi Finanzjarji: Il-Kummissjoni titlob lil ĊIPRU jimplimenta r-regoli tal-UE fil-qasam tal-assigurazzjoni Il-Kummissjoni Ewropea talbet lil Ċipru jittrasponi d-Direttiva Solvenza II;(id-Direttiva 2009/138/KE), u l-emendi tagħha fil-liġi nazzjonali tiegħu. Is-Solvenza II tintroduċi għall-ewwel darba bażi komuni, qafas prudenzjali b'saħħtu u sod għal ditti tal-assigurazzjoni fl-UE, inklużi regoli kwantitattivi, ta' governanza u ta' rappurtar, għall-iffaċilitar tal-iżvilupp ta' suq uniku fis-servizzi tal- assigurazzjoni. Dawn ir-Regoli tal-Assigurazzjoni l-ġodda għandhom l-għan li jiżguraw is-solidità finanzjarja ta' kumpaniji tal-assigurazzjoni sabiex ikunu jistgħu jkopru r-riskji fi żminijiet diffiċli. Id- Direttiva Solvenza II se tkun applikabbli bis-sħiħ fl-1 ta' Jannar 2016. Id-data tal-iskadenza għall- implimentazzjoni tad-Direttiva fil-liġi nazzjonali kienet il-31 ta' Marzu 2015. Madankollu, Ċipru naqas milli jinnotifika lill-Kummissjoni bil-miżuri li jintegra dawn ir-regoli fil-liġi nazzjonali. It-talba tal- Kummissjoni qed issir f'forma ta' opinjoni motivata u ssegwi ittra ta' avviż formali li ntbagħtet lil Ċipru f'Mejju 2015. Fil-każ li fi żmien xahrejn, dan l-Istat Membru ma jikkonformax, il-Kummissjoni tista' tirreferi lil Ċipru quddiem il-Qorti tal-Ġustizzja tal-UE. Servizzi Finanzjarji: Il-Kummissjoni titlob lill-UNGERIJA, lil-LUSSEMBURGU u lill-POLONJA jimplimentaw ir-regoli tal-UE fil-qasam tal-konglomerati finanzjarji Il-Kummissjoni Ewropea talbet lill-Ungerija, lil-Lussemburgu u lill-Polonja jimplimentaw l-ewwel emenda għad-Direttiva dwar il-Konglomerati Finanzjarji (id-Direttiva 2011/89/UE, "FICOD1"). Din id- Direttiva emendat il-FICOD oriġinali (id-Direttiva 2002/87/UE) kif ukoll id-Direttivi 98/78/KE, 2006/48/KE u 2009/138/KE, fir-rigward tas-superviżjoni supplimentari tal-entitajiet finanzjarji f'konglomerati finanzjarji. Dawn il-gruppi huma gruppi finanzjarji li għandhom attività sinifikanti kemm fis-settur tal-banek/tal-investiment kif ukoll fis-settur tal-assigurazzjoni. Il-FICOD1 ġiet adottata bħala direttiva "soluzzjoni ta' malajr" li tindirizza nuqqasijiet fis-superviżjoni supplimentari li ħarġu fil-beraħ matul il-kriżi, u b'mod partikolari tippermetti lis-superviżuri japplikaw superviżjoni settorjali u fl-istess ħin supplementari. L-Istati Membri ntalbu jimplimentaw l-emendi sa' Ġunju 2013, bl-eċċezzjoni ta' dispożizzjonijiet dwar maniġers ta' fondi ta' investiment alternattivi li għalihom l-iskadenza kienet Lulju 2013. Madankollu, dawn it-tliet pajjiżi naqsu milli jinnotifikaw il- miżuri kollha meħtieġa lill-Kummissjoni Ewropea, u bħala riżultat ta' dan il-Kummissjoni ma tistax tikkonkludi li l-implimentazzjoni sħiħa ta' dawn ir-regoli fil-liġi nazzjonali verament seħħet. It-talba tal-Kummissjoni qed issir f'forma ta' opinjoni motivata, li ssegwi ittri ta' notifika formali li ntbagħtu f'April 2014. Jekk l-Istati Membri ma jikkonformawx fi żmien xahrejn, il-Kummissjoni tista' tressaqhom quddiem il-Qorti tal-Ġustizzja tal-UE. Servizzi Finanzjarji: Il-Kummissjoni titlob lil 10 Stati Membri jimplimentaw ir-regoli tal-UE dwar Skemi ta' Garanzija ta' Depożitu Il-Kummissjoni Ewropea talbet formalment lill-Belġju, lil Ċipru, lill-Estonja, lill-Greċja, lill- Italja, lil-Lussemburgu, lill-Polonja, lir-Rumanija, lis-Slovenja, u lill-Iżvezja jimplimentaw bis-sħiħ id-Direttiva dwar l-Iskemi ta' Garanzija ta' Depożitu(id-Direttiva 2014/49/UE, DGSD). Din id-Direttiva, li tibni fuq id-Direttiva preċedenti id-Direttiva 94/19/KE tal-1994, ittejjeb il-protezzjoni tad-depożiti. Id-depożitaturi se jibbenefikaw minn ħlasijiet aktar malajr u minn xibka ta' sikurezza aktar b'saħħitha billi r-rekwiżiti ta' ffinanzjar aktar unifikati se jiżguraw li l-iskemi ta' garanzija ta' depożitu huma ffinanzjati minn qabel u se jkunu jistgħu jissodisfaw l-obbligi favur id-depożitaturi b'mod aktar effiċjenti. Dan huwa pass 'il quddiem lejn Unjoni Bankarja kompluta sabiex wara l-kriżi finanzjarja jinħoloq settur finanzjarju aktar sod u sikur. Għall-Istati Membri fi ħdan l-Unjoni Bankarja, l-implimentazzjoni tad-DGSD hija prekundizzjoni għall-użu futur tal-Iskema Ewropea tal- Assigurazzjoni tad-Depożitu proposta mill-Kummissjoni (ara IP/15/6152). Din l-Iskema futura għandha tipprovdi livell aktar sod u uniformi ta' kopertura ta' assigurazzjoni għal persuni li għandhom depożiti bankarji fl-Unjoni Bankarja, li tiżgura li d-depożitaturi jistgħu jkollhom l-istess livell ta' fiduċja kull fejn jinsab il-bank tagħhom. L-iskadenza għat-traspożizzjoni ta' dawn ir-regoli fil-liġi nazzjonali kienet it-3 ta' Lulju 2015 (ara l-MEMO/13/1176). Madankollu għaxar Stati Membri tal-UE naqsu milli jimplimentaw dawn ir-regoli fil-liġi nazzjonali tagħhom. It-talba tal-Kummissjoni qed issir f'forma ta' opinjoni motivata. Jekk l-Istati Membri ma jikkonformawx fi żmien xahrejn, il- Kummissjoni tista' tressaqhom quddiem il-Qorti tal-Ġustizzja tal-UE. Għal aktar tagħrif, jekk jogħġbok irreferi għall-istqarrija għall-istampa fid-dettall. Suq Intern, Industrija, Intraprenditorija u SMEs (Għal aktar tagħrif: Lucia Caudet – tel.: +32 229 56182, Heli Pietila – tel.: +32 229 64950) Rinviji quddiem il-Qorti tal-Ġustizzja tal-Unjoni Ewropea L-akkwist pubbliku: Il-Kummissjoni tressaq lill-AWSTRIJA quddiem il-Qorti tal-Ġustizzja tal-UE minħabba l-għoti dirett tas-servizzi tal-istampar ta' sigurtà Il-Kummissjoni Ewropea ddeċidiet li tressaq lill-Awstrija quddiem il-Qorti tal-Ġustizzja tal-UE minħabba li tat istruzzjonijiet lill-awtoritajiet federali biex jagħtu direttament servizzi ta' stampar ta' sigurtà ta' dokumenti uffiċjali bħal passaporti, karti tal-identità jew liċenzji tas-sewqan lil Österreichische Staatsdruckerei Gmbh, OeSD (L-Istamperija tal-Awstrija), impriża privata. Il- Kummissjoni tqis li l-għoti dirett ta' servizzi tal-istampar ta' sigurtà lil kumpanija privata, mingħajr offerta pubblika, jikser ir-regoli tal-UE dwar l-akkwist pubbliku. Dawn ir-regoli huma maħsuba biex jiggarantixxu kompetizzjoni ġusta u valur għall-flus aħjar għall-awtoritajiet kontraenti u għal dawk li jħallsu t-taxxi. Billi l-awtoritajiet Awstrijaċi ma ħadux miżuri biex jirrimedjaw is-sitwazzjoni u naqsu milli juru għaliex kumpanija privata għandha tingħata kuntratt pubbliku mingħajr ma jagħtu ċans lil kumpaniji oħra li jikkompetu, il-Kummissjoni Ewropea ddeċidiet li tressaq dan il-każ quddiem il-Qorti tal-Ġustizzja tal-UE. Għal aktar tagħrif, jekk jogħġbok irreferi għall-istqarrija għall-istampa fid- dettall. Industrija: Il-Kummissjoni tressaq lill-ĠERMANJA quddiem il-Qorti tal-Ġustizzja tal-UE minħabba nuqqas fl-applikazzjoni tad-Direttiva dwar is-sistemi mobbli ta' kondizzjonament tal-arja Il-Kummissjoni Ewropea ddeċidiet li tressaq lill-Ġermanja quddiem il-Qorti tal-Ġustizzja tal-UE minħabba n-nuqqas tagħha fl-applikazzjoni tad-Direttiva 2006/40/KEdwar sistemi mobbli ta' kondizzjonament tal-arja (id-Direttiva MAC/Mobile Air Conditioning) li tippreskrivi l-użu ta' refriġeranti ta' vetturi bil-mutur b'anqas potenzjal għat-tisħin globali u t-tneħħija gradwali ta' ċerti gassijiet serra fluworinati. L-awtoritajiet nazzjonali tal-approvazzjoni tat-tip għandhom l-obbligu li jiċċertifikaw li vettura tissodisfa r-rekwiżiti kollha tal-UE dwar is-sikurezza, l-ambjent u l-produzzjoni – inklużi dawk dwar is-sistemi mobbli ta' kondizzjonament tal-arja – qabel ma jawtorizzawhom biex jitqiegħdu fis-suq tal-UE. Dan huwa rregolat bid-Direttiva 2007/46/KE, li tistipula l-qafas ġenerali għall-approvazzjoni tat-tip tal-karozzi u li tipprevedi firxa ta' azzjonijiet korrettivi inkluża l- possibbiltà ta' impożizzjoni ta' penali. Il-Kummissjoni ssostni li l-Ġermanja kisret il-liġi tal-UE billi ħalliet lill-manifattur Ġermaniż tal-karozzi, Daimler AG iqiegħed vetturi fis-suq tal-UE li ma kinux konformi mad-Direttiva MAC u billi naqset milli tieħu azzjoni korrettiva. Daimler AG invoka tħassib tas-sikurezza fir-rigward tal-użu tar-refriġeranti preskritti mid-Direttiva MAC. Dan it-tħassib ma kien maqsum mal-ebda manifattur ieħor tal-karozzi u ġie rrifjutat mill-Awtorità Federali tat-Trasport bil- Mutur (Kraftfahrt-Bundesamt, KBA), u miċ-Ċentru Konġunt tar-Riċerka tal-Kummissjoni Ewropea (JRC), li wettaq analiżi tar-riskju ieħor fl-2014. Minkejja l-kuntatti li saru bejn il-Kummissjoni u l- awtoritajiet Ġermaniżi fil-kuntest tal-proċedura ta' ksur, il-Ġermanja ma ħaditx aktar passi kontra l- ħruġ tal-approvazzjoni tat-tip ta' vetturi bil-mutur li mhumiex konformi,u ma ħaditx azzjoni korrettiva xierqa kontra l-manifattur. Billi tressaq il-Ġermanja quddiem il-Qorti tal-Ġustizzja, il- Kummissjoni qed timmira li tiżgura li l-għanijiet tad-Direttiva MAC dwar il-klima huma ssodisfati u li l-liġi tal-UE tiġi applikata b'mod uniformi fl-UE kollha, u b'hekk tiggarantixxi kundizzjonijiet ta' kompetizzjoni ġusti għall-operaturi ekonomiċi kollha. Għal aktar tagħrif, jekk jogħġbok irreferi għall- istqarrija għall-istampa fid-dettall. Opinjoni motivata Il-moviment liberu tal-oġġetti: Il-Kummissjoni titlob lil FRANZA tneħħi restrizzjonijiet fuq il-kummerċ ta' żraben "maħdumin bl-idejn" manifatturati u tikkettjati legalment fi Stat Membru ieħor Il-Kummissjoni Ewropea b'mod formali talbet lil Franza biex tbiddel il-liġi tagħha dwar żraben magħmulin bl-idejn (il-Liġi Nru 48/824). Il-liġi Franċiża esklussivament tirriżerva d-denominazzjoni "magħmul bl-idejn" ("fait main" bil-Franċiż) għaż-żraben immanifatturati b'mod speċifiku kif deskritt fil-liġi. Żraben magħmulin bl-idejn manifatturati bl-użu ta' metodi differenti fi Stati Membri oħra mhumiex rikonoxxuti u ma jingħatawx l-użu ta' traduzzjoni bil-Franċiż ta' deżinjazzjonijiet bħal "magħmul bl-idejn" (handmade bl-Ingliż), "fatto a mano" (bit-Taljan), "hand gemacht" (bil- Ġermaniż), "hecho a mano" (bl-Ispanjol) fis-suq Franċiż. Dan iqiegħed lill-manifatturi u l-importaturi ta' żraben magħmulin bl-idejn ġejjin minn Stati Membri differenti fi żvantaġġ kummerċjali fi Franza. Dan imur kontra l-prinċipju ta' rikonoxximent reċiproku u għandu l-effett ekwivalenti għal restrizzjonijiet kwantitattivi dwar il-moviment liberu ta' oġġetti fi ħdan is-Suq Uniku Ewropew (l- Artikolu 34 tat-TFUE). Il-miżura mhijiex proporzjonata u ma tistax tiġi ġġustifikata abbażi tal- protezzjoni tal-konsumaturi. It-talba tal-Kummissjoni biex Franza tibdel il-liġi nazzjonali tagħha hija fil-forma ta' opinjoni motivata. Il-Portugall issa għandu xahrejn żmien biex jinnotifika lill- Kummissjoni bil-miżuri meħuda biex jirrimedja din is-sitwazzjoni, u mbagħad il-Kummissjoni tista' tiddeċiedi li tressaq il-każ quddiem il-Qorti tal-Ġustizzja tal-UE. Migrazzjoni u Affarijiet Interni Ittri ta' avviż formali u opinjonijiet motivati (Għal aktar tagħrif: Tove Ernst – tel.: +32 229 86764, Markus Lammert - tel.: +32 229 80423) Il-Kummissjoni tibda proċedura ta' ksur kontra l-UNGERIJA b'rabta mal-liġi tagħha dwar l- asil Illum, il-Kummissjoni Ewropea indirizzat ittra ta' avviż formali lill-Ungerija u fetħet proċedura ta' ksur b'rabta mal-leġiżlazzjoni Ungeriża adottata riċentement dwar l-asil. Il-Kummissjoni sabet li l- leġiżlazzjoni Ungeriża f'xi partijiet hija inkompatibbli mal-liġi tal-UE (b'mod speċifiku d-Direttiva riformulata dwar il-Proċeduri tal-Asil (id-Direttiva 2013/32/UE)u d-Direttiva dwar id-drittijiet għall- interpretazzjoni u għat-traduzzjoni fi proċedimenti kriminali (id-Direttiva 2010/64/UE)). F'Lulju u f'Settembru 2015, il-Kummissjoni kienet diġà eżaminat l-emendi leġiżlattivi adottati mill-Parlament Ungeriż u bagħtet ittra amminstrattiva li tiddeskrivi t-tħassib preliminari tagħna lill-awtoritajiet Ungeriżi. Wara eżami bir-reqqa tat-tweġiba tal-awtoritajiet Ungeriżi, xi kwistjonijiet ta' tħassib għadhom pendenti. B'konsegwenza ta' dan it-tħassib, illum il-Kummissjoni bdiet il-proċedura ta' ksur u bagħtet ittra ta' avviż formali lill-Ungerija. L-awtoritajiet Ungeriżi għandhom xahrejn biex iwieġbu lill-Kummissjoni. Minbarra l-ittra ta' avviż formali dwar dawn il-kwistjonijiet speċifiċi, il- Kummissjoni se tkompli bil-kuntatti bilaterali mal-awtoritajiet Ungeriżi u se titlob kjarifika addizzjonali dwar kwistjonijiet pendenti oħrajn. Għal aktar tagħrif, jekk jogħġbok irreferi għall-istqarrija għall-istampa fid-dettall. L-Implimentazzjoni tas-Sistema Ewropea Komuni tal-Asil: il-Kummissjoni teskala 8 proċeduri ta' ksur Illum, il-Kummissjoni Ewropea adottat 8 deċiżjonijiet ta' ksur għal nuqqasijiet fit-traspożizzjoni u l- implimentazzjoni b'mod sħiħ tas-Sistema Ewropea Komuni tal-Asil. Id-deċiżjonijiet jikkonċernaw il-Greċja, l-Italja, il-Kroazja, Malta, u l-Ungerija (ara IP/15/6228). Il-miżuri tal-lum isegwu 40 deċiżjoni mnedija fit-23 ta' Settembru 2015, minbarra l-34 kawża diġà pendenti, dwar ksur potenzjali jew attwali tal-leġiżlazzjoni tal-asil tal-UE. Il-Kummissjoni se tkompli ssegwi l-proċeduri ta' ksur b'mod rapidu u effikaċi biex tiżgura l-konformità sħiħa mal-leġiżlazzjoni tal-UE f'dan il- qasam. Il-Kummissjoni llum qed tħeġġeġ lill-Greċja , lill-Kroazja u lill-Italja jimplimentaw b'mod korrett ir-Regolament Eurodac (ir-Regolament (UE) Nru 603/2013), li jipprevedi l-applikazzjoni effettiva tat-teħid tal-marki tas-swaba' ta' dawk li jfittxu l-asil u tat-trażmissjoni tad-dejta lis- sistema ċentrali tal-Eurodac fi żmien 72 siegħa. L-implimentazzjoni effettiva tar-Regolament Eurodac hija essenzjali għall-funzjonament tas-sistema ta' Dublin u tal-iskemi ta' rilokazzjoni tal-UE. F'Ottubru il-Kummissjoni Ewropea bagħtet ittri amministrattivi lill-Greċja, lill-Kroazja u lill-Italja. Xahrejn wara, it-tħassib ma ġiex indirizzat b'mod effettiv. Il-Kummissjoni Ewropea llum għalhekk iddeċidiet li tibgħat Ittri ta' Avviż Formali lill-Greċja, lill-Kroazja u lill-Italja (l-ewwel pass fil- proċedura ta' ksur). Il-Kummissjoni qed tħeġġeġ ukoll lill-Greċja u lil Malta jinnotifikaw il-miżuri nazzjonali li ħadu biex jittrasponu d-Direttiva dwar il-Proċeduri tal-Asil (id-Direttiva 2013/32/UE), li tistabbilixxi proċeduri komuni għall-għoti u għall-irtirar tal-protezzjoni internazzjonali, u d-Direttiva dwar il-Kondizzjonijiet ta' Akkoljenza (id-Direttiva 2013/33/UE),li tittratta l-aċċess għal kundizzjonijiet ta' akkoljenza għal dawk li jfittxu l-asil waqt lijkunu qed jistennew l-analiżi tal- applikazzjonjiet tagħhom. Il-Greċja u Malta ma kkomunikawx il-miżuri ta' traspożizzjoni meħtieġa. Intbagħtu Ittri ta' Avviż Formali fit-23 ta' Settembru 2015 lill-Greċja, lil Malta u lil 16-il Stat Membru ieħor b'rabta mad-Direttiva dwar il-Proċeduri tal-Asil. Fl-istess data ntbagħtu Ittri ta' Avviż Formali wkoll lill-Greċja, lil Malta u lil 17-il Stat Membru ieħor dwar id-Direttiva dwar il-Kondizzjonijiet ta' Akkoljenza. Minkejja dawn l-ittri, il-Greċja u Malta għadhom ma nnotifikawx lill-Kummissjoni l- miżuri tat-traspożizzjoni tagħhom. Għalhekk illum il-Kummissjoni ddeċidiet li tindirizza "Opinjonijiet motivati" liż-żewġ Stati Membri b'rabta maż-żewġ Direttivi. Għal aktar tagħrif, jekk jogħġbok irreferi għall-istqarrija tal-istampa fid-dettall. Opinjoni motivata Il-Kummissjoni titlob lill-BELĠJU biex tiżgura implimentazzjoni sħiħa tad-Direttiva dwar il- ġlieda kontra l-abbuż sesswali u l-isfruttament sesswali tat-tfal u l-pornografija tat-tfal Il-Kummissjoni Ewropea llum indirizzat opinjoni motivata lill-Belġju dwar in-nuqqas fil- komunikazzjoni tal-miżuri nazzjonali meħuda biex jittrasponi d-Direttiva dwar il-ġlieda kontra l- abbuż sesswali u l-isfruttament sesswali tat-tfal u l-pornografija tat-tfal (id-Direttiva 2011/92/UE) fil-liġi nazzjonali. Fis-27 ta' Jannar 2014, intbagħtet ittra ta' avviż formali lill-Belġju minħabba n- nuqqas ta' implimentazzjoni ta' din id-Direttiva, adottata f'Diċembru 2011. Il-Kummissjoni tqis li t- tweġibiet, ipprovduti mill-Belġju għal din l-ittra ta' avviż formali ma kinux sodisfaċenti, u għalhekk nediet it-tieni stadju tal-proċedura ta' ksur. Id-Direttiva tistabbilixxi regoli minimi rigward id- definizzjoni ta' reati kriminali u sanzjonijiet fil-qasam tal-abbuż sesswali u tal-isfruttament sesswali tat-tfal, il-pedopornografija u s-solleċitazzjoni tat-tfal għal finijiet sesswali. Din id-Direttiva tintroduċi wkoll dispożizzjonijiet li għandhom l-għan li jostakolaw lit-trasgressuri misjuba ħatja ta' reati sesswali kontra t-tfal milli jeżerċitaw attivitajiet professjonali li jinvolvu kuntatt regolari mat-tfal. Il- Belġju issa għandu xahrejn żmien biex jinnotifika lill-Kummissjoni bil-miżuri kollha meħuda biex jimplimenta d-Direttiva b'mod sħiħ; Jekk hemm bżonn, il-Kummissjoni tista' tressaq il-każ quddiem il-Qorti tal-Ġustizzja tal-UE. Ġustizzja u Konsumaturi Opinjonijiet motivati (Għal aktar tagħrif: Christian Wigand - tel.: +32 229 62253, Melanie Voin - tel.: +32 229 58659) Il-Kummissjoni titlob lill-GREĊJA u lir-RUMANIJA jiżguraw il-protezzjoni għall-vittmi tal- kriminalità f'pajjiżi oħra tal-UE Il-Kummissjoni Ewropea talbet lill-Greċja u lir-Rumanija jimplimentaw b'mod korrett id-Direttiva fil-leġiżlazzjoni nazzjonali tagħhom b'mod li l-vittmi jkunu jistgħu jibbenefikaw mid-dritt tagħhom għall-protezzjoni kontinwa meta jivvjaġġaw fl-UE. Bis-saħħa tad-Direttiva dwar l-Ordni Ewropea ta' protezzjoni (id-Direttiva 2011/99/UE), vittmi u vittmi potenzjali tal-kriminalità li jibbenefikaw minn protezzjoni f'pajjiżhom jistgħu jużaw il-formola tal-ordni Ewropea ta' protezzjoni sabiex jiġi żgurat li huma protetti wkoll f'pajjiżi oħra tal-UE. Ordni ta' protezzjoni tipikament tista' tinkludi trasgressur li jkun ipprojbit milli jikkuntattja jew li joqrob lejn persuna partikolari jew milli jidħol f'postijiet speċifiċi. Ir-regoli huma partikolarment importanti għall-vittmi ta' vjolenza domestika li ta' spiss jirċievu protezzjoni mill-awtoritajiet nazzjonali biex jżommu aktar aggressjoni jew attakk mill-ġdid minn trasgressur. L-Istati Membri kellhom sal-11 ta' Jannar 2015 biex jimplimentaw il-leġiżlazzjoni fil-liġi nazzjonali (ara l-istqarrija għall-istampafid-dettall tad-9 ta' Jannar 2015). Fis-27 ta' Marzu 2015, wara li saret verifika tal-liġijiet nazzjonali nfetħu proċeduri ta' ksur. Ir-Rumanija u l-Greċja issa għandhom xahrejn biex jikkonformaw mal-obbligi tagħha; inkella l-Kummissjoni tista' tiddeċiedi li tressaq dawn l-Istati Membri quddiem il-Qorti tal-Ġustizzja tal-UE. Mobbiltà u Trasport (Għal aktar tagħrif: Jakub Adamowicz – tel.: +32 229 50595, Alexis Perier - tel.: +32 229 69143) Rinviji quddiem il-Qorti tal-Ġustizzja tal-Unjoni Ewropea Trasport: Il-Kummissjoni tressaq lill-AWSTRIJA, lill-ĠERMANJA, lill-FINLANDJA, u lill- POLONJA quddiem il-Qorti tal-Ġustizzja tal-UE minħabba li naqsu milli jittrasponu b'mod korrett ir-regoli tal-UE dwar il-liċenzji tas-sewqan Il-Kummissjoni ddeċidiet li tressaq lill-Awstrija, lill-Ġermanja, lill-Finlandja, u lill-Polonja quddiem il-Qorti tal-Ġustizzja tal-UE minħabba li naqsu milli jittrasponu b'mod korrett regoli tal-UE dwar il-liċenzji tas-sewqan (id-Direttiva 2006/126/KE). Il-Ġermanja, il-Finlandja u l-Polonja, inter alia, naqsu milli joħorġu liċenzji bil-perjodi ta' validità meħtieġa jew li jiddefinixxu b'mod korrett ċerti kategoriji ta' liċenzji tas-sewqan. F'xi każijiet, l-Awstrija u l-Ġermanja taw ukoll drittijiet tas- sewqan mhux korretti lid-detenturi ta' ċerti liċenzji tal-karozzi tal-linja jew tat-trakkijiet. Barra minn hekk, il-Polonja ma ttrasponietx ir-regoli dwar ir-residenza normali, b'mod notevoli fir-rigward ta' persuni li jgħixu fi Stati Membri differenti b'mod suċċessiv. Barra minn hekk, il-Kummissjoni Ewropea ddeċidiet li tressaq lill-Finlandja quddiem il-Qorti minħabba li ulterjorament naqset milli tikkonettja man-netwerk tal-liċenzji tas-sewqan tal-UE ("RESPER") kif meħtieġ mid-Direttiva 2006/126/KE. Ir-RESPER jista' jgħin lill-Istati Membri jikkooperaw ma' xulxin u jiżgura li l-liċenzji tas-sewqan jinħarġu b'konformità mar-regoli tal-UE. L-iskambju ta' informazzjoni permezz tar- RESPER kellu jibda fid-19 ta' Jannar 2013. Il-Kummissjoni Ewropea fetħet dawn il-proċedimenti ta' ksur f'Lulju 2014, u bagħtet opinjoni motivata lill-Istati Membri konċernati fi Frar 2015. Kif qegħdin illum, dawn l-Istati Membri (l-Awstrija, il-Ġermanja, il-Finlandja, u l-Polonja) għadhom ma rrispettawx l-obbligi tagħhom skont id-Direttiva 2006/126/KE, u, għalhekk, il-Kummissjoni ddeċidiet li tressaq il-każijiet quddiem il-Qorti tal-Ġustizzja tal-UE. Għal aktar tagħrif, jekk jogħġbok irreferi għall-istqarrija għall-istampa fid-dettall. Opinjonijiet motivati Trasport: Il-Kummissjoni titlob lill-ĠERMANJA tirrispetta l-obbligu ta' koperazzjoni leali mnaqqax fit-Trattati Il-Kummissjoni Ewropea ddeċidiet li tibgħat opinjoni motivata lill-Ġermanja talli vvutat kontra l- pożizzjoni tal-Unjoni Ewropea fil-25 sessjoni tal-Kumitat ta' Reviżjoni tal-Organizzazzjoni Intergovernattiva għall-Ġarr Internazzjonali bil-Ferrovija (OTIF).Il-Kummissjoni tqis li bil-votazzjoni tagħha kontra l-pożizzjoni tal-Unjoni Ewropea kif stabbilit fid-Deċiżjoni tal-Kunsill 2014/699/UE, u billi tbiegħdet b'mod miftuħ mill-vot tal-Unjoni Ewropea, il-Ġermanja naqset milli twettaq l-obbligi tagħha skont id-Deċiżjoni msemmija.Billi għamlet dan, kisret ukoll l-obbligu tagħha ta' koperazzjoni leali stabbilit fl-Artikolu 4(3) tat-Trattat dwar l-Unjoni Ewropea. Dan l-Artikolu jistabbilixxi l-prinċipju ta' koperazzjoni leali u jenfasizza l-obbligu tal-Istati Membri li jiffaċilitaw it-twettiq tal-kompiti tal- Unjoni u joqogħdu lura minn kwalunkwe miżura li tista' tqiegħed f'periklu l-kisba tal-objettivi tal- Unjoni. Il-Ġermanja issa għandha xahrejn żmien biex tirreaġixxi, u wara dan il-Kummissjoni tista' tressaqha quddiem il-Qorti tal-Ġustizzja tal-UE. Saħħa u Sikurezza tal-Ikel (Għal aktar tagħrif: Enrico Brivio – tel.: +32 229 56172, Aikaterini Apostola - tel.: +32 229 87624) Rinviju quddiem il-Qorti tal-Ġustizzja tal-Unjoni Ewropea Saħħa Pubblika: Il-Kummissjoni tressaq lill-POLONJA quddiem il-Qorti tal-Ġustizzja tal-UE minħabba li naqset milli tittrasponi bis-sħiħ ir-regoli dwar il-kwalità u s-sigurtà tad-demm tal-bniedem Illum, il-Kummissjoni Ewropea ddeċidiet li tressaq lill-Polonja quddiem il-Qorti tal-Ġustizzja tal-UE minħabba li ma ttrasponitx ċerti dispożizzjonijiet tal-leġiżlazzjoni tal-UE li tistabbilixxi standards ta' kwalità u sigurtà ta' demm tal-bniedem (id-Direttivi 2002/98/KE, 2004/33/KE u 2005/61/KE). Dawn id-Direttivi jistipulaw għadd ta' dispożizzjonijiet li jimmiraw biex jiżguraw is-sigurtà tad-demm, inklużi r-regoli għall-età minima tad-donaturi, il-kundizzjonijiet għall-importazzjoni tad-demm minn pajjiżi terzi, u l-obbligi ta' rappurtar taċ-ċentri tad-demm. Sal-lum, il-Polonja ma infurmatx lill- Kummissjoni Ewropea bl-adozzjoni ta' leġiżlazzjoni nazzjonali li tittrasponi d-Direttivi tal-UE relevanti b'mod komprensiv. Il-Polonja kellha ddaħħal fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex tikkonforma mad-Direttivi 2002/98/KE u 2004/33/KE sat-8 ta' Frar 2005, u mad-Direttiva 2005/61/KE sal-31 ta' Awwissu 2006, kif ukoll biex tikkomunika lill- Kummissjoni t-test tad-dispożizzjonijiet tal-liġi nazzjonali li tittrasponi dawn id-Direttivi. Minflok, l- abbozz tal-liġi l-ġdida dwar id-donazzjoni tad-demm u tat-trattament tad-demm għadu s-suġġett ta' proċeduri leġiżlattivi fil-livell governamentali. Għalhekk, il-Kummissjoni Ewropea tqis li l-Polonja naqset milli tissodisfa ċerti obbligi skont id-Direttivi 2002/98/KE, 2004/33/KE u 2005/61/KE dwar standards ta' kwalità u ta' sigurtà għad-demm tal-bniedem u għall-komponenti tad-demm tal- bniedem. Għal aktar tagħrif, jekk jogħġbok irreferi għall-istqarrija għall-istampa fid-dettall. Tassazzjoni u Unjoni Doganali (Għal aktar tagħrif: Vanessa Mock – tel.: +32 229 56194, Patrick Mc Cullough – tel.: +32 229 87183) Opinjonijiet motivati Tassazzjoni: Il-ĠERMANJA ntalbet tibdel ir-regoli tagħha dwar id-dazji tas-sisa għal oġġetti postali żgħar mhux kummerċjali li fihom prodotti tat-tabakk mibgħuta minn individwi privati Il-Kummissjoni Ewropea llum talbet formalment li l-Ġermanja temenda l-leġiżlazzjoni tagħha tad- dazju tas-sisa fuq il-mod ta' kif tapplika għal prodotti tat-tabakk li huma mibgħuta minn individwi privati f'oġġetti postali żgħar mhux kummerċjali minn pajjiż ieħor tal-UE. Skont ir-regoli attwali, id- dazju tas-sisa Ġermaniż huwa vvalutat fuq l-oġġetti postali żgħar mhux kummerċjali mibgħuta minn individwi privati li fihom prodotti tat-tabakk minn Stati Membri oħra. Madankollu, minħabba n- nuqqas ta' marki fiskali Ġermaniżi, li għandhom jiġu mitluba u mwaħħla fuq il-prodotti qabel ma jidħlu fit-territorju Ġermaniż, dawn il-prodotti ma jistgħux jingħataw lill-benefiċjarju. Bħala konsegwenza, jiġu kkonfiskati u sussegwentement meqruda. Il-Kummissjoni temmen li l-konfiska u l-qerda sussegwenti ta' oġġetti, mingħajr l-ebda divrenzjar fuq il-bażi taċ-ċirkustanzi tal-każ, hija kuntrarja għall-prinċipju tal-proporzjonalità skont il-liġi tal-UE. It-talba tal-Kummissjoni qed issir f'forma ta' opinjoni motivata. Fin-nuqqas ta' tweġiba sodisfaċenti fi żmien xahrejn, il-Kummissjoni tista' tirreferi lill-Ġermanja quddiem il-Qorti tal-Ġustizzja tal-UE. Tassazzjoni: Il-Kummissjoni titlob lill-ITALJA temenda il-leġiżlazzjoni tagħha dwar id-dazju tas-sisa għall-petrol u d-diżil fir-reġjun Friuli-Venezia Giulia Il-Kummissjoni Ewropea llum talbet formalment li l-Italja temenda l-leġiżlazzjoni tagħha li tagħti tnaqqis fuq il-prezz tal-petrol u tad-diżil li jinxtara minn sewwieqa residenti fir-reġjun Friuli-Venezia Giulia, fl-Italja. Il-Kummissjoni temmen li l-kontribuzzjoni inkwistjoni tikkostitwixxi tnaqqis ta' dazji tas-sisa fuq il-fjuwi. Id-Direttiva dwar it-Taxxa fuq l-Enerġija (id-Direttiva tal-Kunsill 2003/96/KE) ma tipprovdix għal tali tnaqqis jew eżenzjonijiet. It-talba tal-Kummissjoni qed issir f'forma ta' opinjoni motivata. Fin-nuqqas ta' tweġiba sodisfaċenti fi żmien xahrejn, il-Kummissjoni tista' tressaq lill-Italja quddiem il-Qorti tal-Ġustizzja tal-UE. Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail Kuntatti mal-istampa:
Extracted from Il-pakkett_dwar_il-ksur_g_al_Di_embru__id-de_i_jonijiet_prin_ipali.pdf